Lav et referat af nedenstående tekst:

Tekst:
For præcis 15 år siden - 30. marts 2000 - spillede Frederikshavn IK den femte og afgørende finalekamp mod Herning. Slaget skulle stå i Frederikshavn i en udsolgt hal med over 2500 tilskuere. Efter første periode førte Frederikshavn 5-0 og så er det nærliggende at tro, mesterskabet kunne køres hjem på autopilot. Men nej. Efter ordinær spilletid var stillingen 6-6 og de to hold måtte ud i sudden victory. Her måtte de mere end 2500 publikummer vente til 13 sekunder før tid før russiske Ilya Dubkov scorede til 7-6 og samtidig vandt guld for Frederikshavn. TV2/Nord var på plads i hallen efter kampen. Se den skønne reportage ovenfor. Tirsdag mødes Frederikshavn og Herning igen, men i stedet for at spille om mesterskabet, er det sæsonens bronzemedaljer, der er på spil. Frederikshavn White Hawks vil have hallen fyldt op, så alle ståpladser er gratis. Siddeplads-billetterne kan erhverves for kun 50 kroner. Kampen spilles klokken 19.00.

Referat:
Den 30. marts 2000 vandt Frederikshavn White Hawks - dengang FIK - klubbens seneste mesterskab. Vi har fundet LIVE-reportagen fra lige efter den drabeligt spændende kamp.